Harz (piirikunta)
Harz on piirikunta Saksi-Anhaltin osavaltiossa, Saksassa. Piirikunnan pinta-ala on noin 2 104 neliökilometriä ja asukasluku 225 191 (2012). Sen pääkaupunki on Halberstadt. Piirikunta luotiin vuonna 2007 yhdistämällä entiset Halberstadtin, Wernigeroden ja Quedlinburgin piirikunnat, sekä Falkensteinin kaupunki Aschersleben-Staßfurtin piirikunnasta.
Haldenwanger Eck
Haldenwanger Eck on sola Allgäun Alppien selänteellä Etelä-Saksassa Itävallan rajan tuntumassa. Se sijaitsee 1 931 metrin korkeudessa noin 17 kilometriä lounaaseen Oberstdorfin keskustasta. Solan läheisyydessä sijaitsee Saksan eteläisin kohta, rajakivi 147 (Landesgrenzpunkt 147). Haldenwanger Eckin alueella sijaitsee myös kolmen osavaltion – Baijerin, Tirolin ja Vorarlbergin – rajapyykki. Kuntatasolla Haldenwanger Eck kuuluu Oberstdofiin (Baijeri), Warthiin (Vorarlberg) ja Steegiin (Tiroli).